Hvis storkonflikten træder i kraft, vil det have omfattende konsekvenser for samfundet, da store dele af det offentlige Danmark selvsagt vil blive påvirket. Få overblikket her.
Blandt konsekvenserne er manglende undervisning på skoler, manglende børnepasning i institutioner, ældreplejen vil være på nødberedskab, mens ikke-livstruende operationer og undersøgelser på sygehusene kan blive udskudt eller aflyst. Togtrafikken i Danmark vil være stort set lammet, og også flytrafikken vil blive ramt.
Alle kirkelige handlinger, herunder bryllupper, begravelser, barnedåbe og konfirmationer kan blive ramt af konflikten.